বহরমপুরের মেয়ে সায়নী। আইডল কোয়েল মল্লিক। কোয়েলের মতোই রুপোলি পর্দা দাপিয়ে বেড়ানোর স্বপ্ন দু চোখে। স্বপ্নকে ছুঁয়ে ইন্টারনেটকে ভরসা করেছিল সায়নী।  আর সেখানেই পাতা ছিল প্রতারণার ফাঁদ। ২০১৩-য়  ওয়েবসাইটে শৈলেন পিকচার্সের বিজ্ঞাপন দেখে যোগাযোগ করেন সায়নীর বাবা। ফোন করতেই যোগাযোগ করেন রথীন চ্যাটার্জি। সোজাসুজি নায়িকা হওয়ার প্রস্তাব। শর্ত একটাই  দিতে হবে দেড় লক্ষ টাকা। দু হাজার তেরোতেই শৈলেন পিকচার্সের বিরুদ্ধে বহরমপুর থানা বাঁশদ্রোণী থানা এমনকি লালবাজারেও অভিযোগ করেছিলেন সায়নী। তারপরও দুবছর ধরে খাস কলকাতার বুকে বসে প্রতারণা চালিয়ে যাচ্ছিলেন রথীন চ্যাটার্জি। কী ভাবে? কেন নিষ্ক্রিয় রইল পুলিস?সেলিব্রিটিদের ছবি ব্যবহার হলে সাধারণ মানুষ প্রতারণা চক্র বুঝবেন কী করে? সেলিব্রিটিরাই বা কেন নিজেদের ছবি কোথায় ব্যবহার হচ্ছে তা নিয়ে এত উদাসীন?